b'\n_START_ARTICLE_\nZobatec\n_START_SECTION_\nOpis\n_START_PARAGRAPH_\nZobatec je lepa riba s kratkim, bo\xc4\x8dno stisnjenim telesom, z visokim hrbtom ter prelivajo\xc4\x8dimi se barvami po telesu ter majhnimi pegami s kovinskim sijajem. Je riba roparica, ki se vedno giblje, le kadar pre\xc5\xbei na plen po navadi miruje. V ustih ima \xc5\xa1tiri mo\xc4\x8dne zobe podo\xc4\x8dnjake, po katerih je dobil ime in s katerimi tre lupine rakov in \xc5\xa1koljk. V dol\xc5\xbeino zraste do enega metra ter dose\xc5\xbee do 15\xc2\xa0kg. \xc5\xbdivi ob vseh kamnitih obalah do globine 200 metrov in ga obalni ribi\xc4\x8di najve\xc4\x8d love v avgustu in septembru. Velja za izjemno prebrisano ribo, zradi \xc4\x8desar ga je te\xc5\xbeko ujeti s harpuno in velja za veliko trofejo med podvodnimi ribi\xc4\x8di.\n_START_SECTION_\nRaz\xc5\xa1irjenost\n_START_PARAGRAPH_\nZobatec je pogosta riba Sredozemlja, pogost je tudi v Jadranu, najdemo pa ga tudi v Atlantskem oceanu od Velike Britanije do Senegala, in v okolici Kanarskih otokov._NEWLINE_Po okusnosti velja za eno izmed najbolj okusnih morskih rib in ima \xc4\x8dvrsto, belo meso, ki ga najve\xc4\x8d pripravljajo kuhanega.'